Carsten Selch Jensen
Carsten Selch Jensen (sündinud 28. novembril 1964) on taani ajaloolane (medievist). 1988. aastal lõpetas Carsten Selch Jensen Lõuna-Taani Ülikooli, kust sai magistrikraadi ajaloos (MA). 1992. aastal sai ta magistrikraadi (MA) teoloogias Aarhusi ülikoolist ja 1997. aastal kaitses doktoriväitekirja (PhD keskaja ajaloo alal) Lõuna-Taani ülikoolis. Aastatel 1997–2003 töötas Jensen Lõuna-Taani ülikooli ajaloo osakonnas assistendina, 1998. aastast uurija-abiprofessorina ja 2001. aastast uurija-kaasprofessorina. 2003. aastast töötab Jensen Kopenhaageni Ülikooli teoloogiateaduskonna kirikuajaloo osakonnas, kus oli aastatel 2003–2005 abiprofessor, 2005. aastast kaasprofessor ja 2006. aastast ühtlasi osakonnajuhataja.